《挽安南国王》
元代·黎崱

当时侍坐谈玄客，今日到门灯照灵。重对画眉魂或返，每看遗稿泪交零。

西门旧路花应白，南国新阡草易青。无限越吟招不得，纸钱风急树冥冥。

作者简介：元安南国人，字景高，号东山。世居爱州。九岁试童科，为侍郎，佐净海军节度使陈键幕。从键降元。官至佥归化路宣抚司事。有《安南志略》。